CELEX: C2006/143/39
Language: sl
Date: 2006-06-17 00:00:00
Title: Zadeva C-142/06: Predlog za sprejem predhodne odločbe, ki ga je vložilo Østre Landsret  16. marca 2006  — Olicom A/S proti Skatteministeriet

17.6.2006   
            
            
               SL
            
            
               Uradni list Evropske unije
            
            
               C 143/22
            
         Predlog za sprejem predhodne odločbe, ki ga je vložilo Østre Landsret 16. marca 2006 — Olicom A/S proti Skatteministeriet
   (Zadeva C-142/06)
   (2006/C 143/39)
   Jezik postopka: danščina
   Predložitveno sodišče
   Østre Landsret (vzhodno regijsko Sodišče); petnajsti senat, Kopenhagen Danska
   Stranki v postopku v glavni stvari
   
      Tožeča stranka: Olicom A/S
   
      Tožena stranka: Skatteministeriet (danski davčni urad)
   Vprašanja za predhodno odločanje
   
               1.
            
            
               Ali naj se Prilogo I Uredbe Sveta (EGS) št. 2658/87, z dne 23. julija 1987 o tarifni in statistični nomenklaturi ter o skupni carinski tarifi, kot je bila spremenjena z Uredbo Komisije št. 3009/95 razlaga tako, da so sestavljene mrežno/modemske kartice, kot tiste iz postopka v glavni stvari, po 1. januarju 1996 podvržene carinskim dajatvam kot naprave za obdelavo podatkov iz tarifne številke 84 71 ali kot telekomunikacijski aparati iz tarifne številke 85 17?
               V povezavi s tem naj Sodišče Evropskih skupnosti presodi, ali naj se pojem „posebne funkcije“ v okviru pomena Navodila 5(E) Poglavja 84 kombinirane nomenklature, kot je bil spremenjen z Uredbo št. 3009/95 razlaga tako, da spada ta razvrstitev pod tarifno številko, ki je druga od tarifne številke 84 71, ko je prisotna funkcija WAN, oziroma ali naj bo razvrstitev pod postavko, ki je druga od tarifne številke 84 71 samo kadar se lahko WAN funkcijo izvaja neodvisno od avtomatske naprave za obdelavo podatkov.
            
         
               2.
            
            
               Če bo Sodišče Evropskih skupnosti ugotovilo, da je funkcija WAN v sestavljeni mrežno/modemski kartici posebna funkcija, naj Sodišče razsodi, ali je za carinsko razvrščanje pomembno, da se lahko za glavno funkcijo proizvoda šteje funkcija LAN.